title: 2006/921/EY: Neuvoston päätös tehty 11 päivänä joulukuuta 2006 , Kaakkois-Euroopan vakaussopimuksen erityiskoordinaattorin nimittämisestä

text:
               13.12.2006

               FI

               Euroopan unionin virallinen lehti

               L 351/19

      NEUVOSTON PÄÄTÖS

   tehty 11 päivänä joulukuuta 2006,
   Kaakkois-Euroopan vakaussopimuksen erityiskoordinaattorin nimittämisestä
   (2006/921/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Yhdistyneiden Kansakuntien väliaikaiselle Kosovon-siviilioperaatiolle (UNMIK), Bosnia ja Hertsegovinassa olevan korkean edustajan toimistolle ja Kaakkois-Euroopan vakaussopimukselle annettavasta tuesta 22 päivänä toukokuuta 2000 annetun neuvoston asetuksen (EY) N:o 1080/2000 (1) ja erityisesti sen 1 a artiklan,
   ottaa huomioon komission ehdotuksen,
   sekä katsoo seuraavaa:

               (1)

               Euroopan unionin jäsenvaltioiden ulkoministerit ja Euroopan yhteisöjen komissio sopivat 10 päivänä kesäkuuta 1999 yhdessä muiden vakaussopimuksen osapuolten kanssa Kaakkois-Euroopan vakaussopimuksen, jäljempänä ’vakaussopimus’, tekemisestä.

               (2)

               Asetuksen (EY) N:o 1080/2000 1 a artiklassa säädetään menettelystä vakaussopimuksen erityiskoordinaattorin nimittämiseksi vuosittain.

               (3)

               Erityiskoordinaattorin nimityksen yhteydessä on syytä vahvistaa tämä toimeksianto. Kokemus on osoittanut, että Kaakkois-Euroopan vakaussopimuksen erityiskoordinaattorin nimittämisestä 12 päivänä joulukuuta 2005 tehdyn, vuotta 2006 koskevan neuvoston päätöksen 2005/912/EY (2) mukainen toimeksianto on tarkoituksenmukainen. Belgradissa 30 päivänä toukokuuta 2006 kokoontunut Kaakkois-Euroopan alueellinen keskustelufoorumi hyväksyi päätelmissään suunnitelman alueelliseen vastuunottoon siirtymisestä, minkä johdosta ja neuvoston 12 päivänä kesäkuuta 2006 tekemien päätelmien mukaisesti toimeksiannossa olisi painotettava erityisesti tämän siirtymävaiheen asettamia vaatimuksia.

               (4)

               On aiheellista vahvistaa vastuualueet selvästi sekä antaa ohjeita koordinoinnista ja raportoinnista,

         ON PÄÄTTÄNYT SEURAAVAA:
   1 artikla
   Nimitetään tohtori Erhard BUSEK Kaakkois-Euroopan vakaussopimuksen, jäljempänä ’vakaussopimus’, erityiskoordinaattoriksi.
   2 artikla
   Erityiskoordinaattori huolehtii 10 päivänä kesäkuuta 1999 laaditun vakaussopimusasiakirjan 13 kohdassa määritellyistä tehtävistä.
   3 artikla
   Edellä 2 artiklassa tarkoitetun tavoitteen mukaisesti erityiskoordinaattorin tehtävänä on:

               a)

               edistää vakaussopimuksen tavoitteiden saavuttamista yksittäisissä maissa ja niiden välisissä yhteyksissä, kun vakaussopimuksella todetaan olevan lisäarvoa;

               b)

               toimia Kaakkois-Euroopan alueellisen keskustelufoorumin puheenjohtajana;

               c)

               ylläpitää läheisiä yhteyksiä kaikkiin vakaussopimuksen osapuoliin sekä avunantajamaihin, -järjestöihin ja -elimiin sekä asiaankuuluviin alueellisiin aloitteisiin ja järjestöihin tavoitteenaan alueellisen yhteistyön edistäminen ja alueellisen vastuun lisääminen;

               d)

               toimia läheisessä yhteistyössä kaikkien Euroopan unionin toimielinten ja sen jäsenvaltioiden kanssa vahvistaakseen Euroopan unionin asemaa vakaussopimuksessa vakaussopimusasiakirjan 18–20 kohdan mukaisesti sekä huolehtiakseen vakaussopimuksen sekä vakautus- ja assosiaatioprosessin välisestä täydentävyydestä;

               e)

               tavata määräajoin ja tarvittaessa kollektiivisesti työryhmien puheenjohtajat yleisen strategisen koordinoinnin varmistamiseksi sekä huolehtia Kaakkois-Euroopan alueellisen keskustelufoorumin ja sen välineiden sihteeristön tehtävistä;

               f)

               toimia vakaussopimuksen osapuolia kuullen ennalta laaditun, sellaisia vakaussopimukseen liittyviä ensisijaisia toimia koskevan luettelon perusteella, jotka on määrä toteuttaa vuonna 2007, sekä mukauttaa vakaussopimuksen työskentelymenetelmät ja rakenteet tavalla, jota vastuun siirtäminen alueelliselle tasolle edellyttää johdonmukaisuuden ja voimavarojen tehokkaan käytön varmistamiseksi;

               g)

               helpottaa siirtymistä vastuunottoon alueellisella tasolla Kaakkois-Euroopan alueellisen keskustelufoorumin 30 päivänä toukokuuta 2006 tekemien päätelmien mukaisesti ja tässä tarkoituksessa tehdä tiivistä yhteistyötä Kaakkois-Euroopan yhteistyöprosessin ja sen myöhemmin nimettävän pääsihteerin kanssa. Erityistä huomiota kiinnitetään alueellisen yhteistyöneuvoston ja alueellisen yhteistyösihteeristön perustamiseen sekä vakaussopimuksen eri työryhmien ja aloitteiden järkeistämiseen.

         4 artikla
   Erityiskoordinaattori tekee rahoitussopimuksen komission kanssa.
   5 artikla
   Erityiskoordinaattorin toimet sovitetaan yhteen yhteisen ulko- ja turvallisuuspolitiikan korkeana edustajana toimivan neuvoston pääsihteerin, neuvoston puheenjohtajavaltion ja komission toimien kanssa etenkin epävirallisen neuvoa-antavan komitean puitteissa. Paikan päällä pidetään yllä tiiviitä yhteyksiä neuvoston puheenjohtajavaltioon, komissioon, jäsenvaltioiden edustustojen päälliköihin, Euroopan unionin erityisedustajiin, Bosnia ja Hertsegovinassa olevaan korkean edustajan toimistoon sekä Yhdistyneiden Kansakuntien Kosovon-siviilihallintoon.
   6 artikla
   Erityiskoordinaattori raportoi tarvittaessa neuvostolle ja komissiolle. Hän jatkaa säännöllistä raportointia toimistaan Euroopan parlamentille.
   7 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 200731 päivään joulukuuta 2007.

      Tehty Brysselissä 11 päivänä joulukuuta 2006.

            Neuvoston puolesta

            Puheenjohtaja

         E. TUOMIOJA

      (1)  EYVL L 122, 24.5.2000, s. 27, asetus sellaisena kuin se on muutettuna asetuksella (EY) N:o 2098/2003 (EYVL L 316, 29.11.2003, s. 1).

      (2)  EUVL L 331, 17.12.2005, s. 32.


title: 2013/348/EU: Jäsenvaltioiden hallitusten edustajien päätös, annettu 1 päivänä heinäkuuta 2013 , unionin yleisen tuomioistuimen tuomarin nimittämisestä

text:
               3.7.2013

               FI

               Euroopan unionin virallinen lehti

               L 184/5

         JÄSENVALTIOIDEN HALLITUSTEN EDUSTAJIEN PÄÄTÖS,
   annettu 1 päivänä heinäkuuta 2013,
   unionin yleisen tuomioistuimen tuomarin nimittämisestä
   (2013/348/EU)
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   ottavat huomioon Kroatian liittymisasiakirjan ja erityisesti sen 22 artiklan 1 kohdan,
   sekä katsovat seuraavaa:

               (1)

               Kroatian liittymisasiakirjan 22 artiklan 1 kohdassa määrätään yhden kroatialaisen tuomarin nimittämisestä unionin yleiseen tuomioistuimeen 1 päivänä heinäkuuta 2013 alkavaksi ja 31 päivänä elokuuta 2013 päättyväksi kaudeksi.

               (2)

               Vesna TOMLJENOVIĆ on ehdotettu nimitettäväksi unionin yleisen tuomioistuimen tuomarin tehtävään.

               (3)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa Vesna TOMLJENOVIĆin soveltuvuudesta unionin yleisen tuomioistuimen tuomarin tehtävään,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään Vesna TOMLJENOVIĆ unionin yleisen tuomioistuimen tuomariksi 1 päivästä heinäkuuta 2013 alkavaksi ja 31 päivänä elokuuta 2013 päättyväksi kaudeksi.
   2 artikla
   Tämä päätös tulee voimaan 1 päivänä heinäkuuta 2013.

      Tehty Brysselissä 1 päivänä heinäkuuta 2013.

            Neuvoston puolesta

            Puheenjohtaja

         L. LINKEVIČIUS


title: Neuvoston päätös (EU) 2016/1317, annettu 28 päivänä heinäkuuta 2016, alueiden komitean yhden jäsenen, jota Belgian kuningaskunta on ehdottanut, nimeämisestä

text:
               2.8.2016

               FI

               Euroopan unionin virallinen lehti

               L 208/45

         NEUVOSTON PÄÄTÖS (EU) 2016/1317,
   annettu 28 päivänä heinäkuuta 2016,
   alueiden komitean yhden jäsenen, jota Belgian kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean jäsenen paikka on vapautunut sen tehtävän päätyttyä, jonka perusteella Hicham IMANEa (Député wallon) ehdotettiin,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

               —

               Hicham IMANE, Conseiller communal de la Ville de Charleroi (jäsenyyden perustana olevan tehtävän muutos).

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä heinäkuuta 2016.

            Neuvoston puolesta

            Puheenjohtaja

         M. LAJČÁK

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: Komission päätös, annettu 25 päivänä tammikuuta 2011 , EU:n yhteiseksi siirtohinnoittelufoorumiksi kutsuttavan asiantuntijaryhmän perustamisesta

text:
               26.1.2011

               FI

               Euroopan unionin virallinen lehti

               C 24/3

         KOMISSION PÄÄTÖS,
   annettu 25 päivänä tammikuuta 2011,
   EU:n yhteiseksi siirtohinnoittelufoorumiksi kutsuttavan asiantuntijaryhmän perustamisesta
   2011/C 24/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Siirtohinnoittelun asiantuntijaryhmän perustamisesta 22 päivänä joulukuuta 2006 tehdyllä komission päätöksellä 2007/75/EY (1) perustetaan EU:n yhteiseksi siirtohinnoittelufoorumiksi kutsuttava asiantuntijaryhmä. Mainitun päätöksen voimassaolo päättyy 31 päivänä maaliskuuta 2011.

               (2)

               EU:n yhteinen siirtohinnoittelufoorumi perustettiin epävirallisesti vuonna 2002. Koska se on perustamisestaan lähtien toiminut jäsenvaltioiden ja yksityisen sektorin välisenä hyödyllisenä keskustelufoorumina, komissio ehdotti kolmea käytännesääntöä, jotka jäsenvaltiot hyväksyivät neuvostossa. Komissio on lisäksi hyväksynyt useita asiakirjoja EU:n yhteisen siirtohinnoittelufoorumin tekemän työn perusteella.

               (3)

               Koska siirtohinnoitteluun liittyvät verokysymykset ovat tärkeitä sisämarkkinoilla ja kokemukset EU:n yhteisestä siirtohinnoittelufoorumista komission avustajana ja neuvoantajana olivat myönteisiä ja koska komissiolla on jatkuvasti tarvetta tällaiselle elimelle, on tarpeen perustaa uusi EU:n yhteiseksi siirtohinnoittelufoorumiksi kutsuttava asiantuntijaryhmä jatkamaan foorumin työtä ja määrittää sen tehtävät ja rakenne.

               (4)

               EU:n yhteisen siirtohinnoittelufoorumin olisi annettava komissiolle apua ja neuvoja siirtohinnoitteluun liittyvissä verokysymyksissä.

               (5)

               EU:n siirtohinnoittelufoorumissa olisi oltava julkishallinnon ja yksityisen sektorin siirtohinnoitteluasiantuntijoita. On myös suotavaa sallia mahdollisuus vaihtaa jäseniä, jotta asiaankuuluvien asiantuntemus- ja kohdealojen edustavuus pysyisi tasapainoissa.

               (6)

               Olisi vahvistettava ryhmän jäseniin sovellettavat säännöt tietojen luovuttamisesta, sanotun kuitenkaan rajoittamatta komission päätöksen 2001/844/EY, EHTY, Euratom (2) liitteessä vahvistettujen komission turvallisuussäännösten soveltamista.

               (7)

               Henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (3).

               (8)

               Päätös 2007/75/EY olisi kumottava.

               (9)

               On aiheellista vahvistaa tämän päätöksen soveltamisaika. Komissio tarkastelee hyvissä ajoin, onko soveltamisaikaa aihetta jatkaa,

         ON PÄÄTTÄNYT SEURAAVAA:
   1 artikla
   Kohde
   Perustetaan EU:n yhteiseksi siirtohinnoittelufoorumiksi kutsuttava asiantuntijaryhmä, jäljempänä ’ryhmä’.
   2 artikla
   Tehtävä
   Ryhmän tehtävänä on:

               1)

               toimia foorumina, jolla liike-elämän edustajat ja kansalliset veroasiantuntijat voivat keskustella siirtohinnoitteluun liittyvistä ongelmista, jotka estävät rajatylittävää liiketoimintaa unionissa;

               2)

               antaa komissiolle neuvoja siirtohinnoitteluun liittyvissä verokysymyksissä;

               3)

               avustaa komissiota löytämään OECD:n laatimien monikansallisten yritysten ja verohallintojen siirtohinnoitteluohjeiden mukaisia käytännön ratkaisuja, jotta siirtohinnoittelusääntöjä sovellettaisiin yhdenmukaisemmin unionissa.

         3 artikla
   Kuuleminen
   1.   Komissio voi kuulla ryhmää mistä tahansa siirtohinnoitteluun liittyvästä kysymyksestä.
   2.   Ryhmän puheenjohtaja voi kehottaa komissiota kuulemaan ryhmää jostakin tietystä kysymyksestä.
   4 artikla
   Jäsenten nimittäminen
   1.   Ryhmään kuuluu:

               a)

               yksi edustaja kustakin jäsenvaltiosta;

               b)

               16 edustajaa yksityiseltä sektorilta;

               c)

               Puheenjohtaja.

         2.   Asianomaiset kansalliset viranomaiset nimittävät jäsenvaltioiden edustajat. Heidän on oltava siirtohinnoittelua käsitteleviä virkamiehiä.
   3.   Verotuksen ja tulliliiton pääosaston pääjohtaja nimittää yksityisen sektorin jäsenet sellaisten asiantuntijoiden joukosta, joilla on kokemusta ja erityisosaamista 2 artiklassa ja 3 artiklan 1 kohdassa tarkoitetuilla aloilla ja jotka ovat vastanneet hakuilmoitukseen.
   4.   Sopivina pidetyt hakijat, joita ei ole nimitetty, voidaan lisätä varallaololuetteloon, jota komissio voi käyttää nimittäessään uusia jäseniä.
   5.   Jäsenet nimitetään kahdeksi vuodeksi. Heidän on toimittava tehtävässään, kunnes heidän tilalleen nimitetään uusi jäsen tai heidän toimikautensa päättyy. Sama henkilö voidaan nimittää uudelleen.
   6.   Jäsenten tilalle voidaan nimittää uusi jäsen toimikauden loppuajaksi seuraavissa tapauksissa:

               a)

               jäsen eroaa;

               b)

               jäsen ei enää pysty osallistumaan tehokkaasti ryhmän työskentelyyn;

               c)

               jäsen ei täytä Euroopan unionin toiminnasta tehdyn sopimuksen 339 artiklassa määrättyjä edellytyksiä;

               d)

               jäsen ei ole ulkopuolisista vaikutuksista riippumaton;

               e)

               jäsen ei ole ilmoittanut komissiolle hyvissä ajoin eturistiriidasta;

               f)

               tämä on suotavaa, jotta asiaankuuluvien asiantuntemus- ja kohdealojen edustavuus pysyisi tasapainossa.

         7.   Yksityisen sektorin jäsenet nimitetään yksityishenkilöinä, ja he toimivat riippumattomina ja yleisen edun mukaisesti.
   8.   Yksityishenkilöinä nimitettyjen jäsenten nimet julkaistaan komission asiantuntijaryhmiä ja vastaavia elimiä koskevassa rekisterissä, jäljempänä ’rekisteri’, sekä asiaa koskevalla verkkosivustolla.
   9.   Henkilötietoja kerätään, niitä käsitellään ja ne julkaistaan asetuksen (EY) N:o 45/2001 mukaisesti.
   5 artikla
   Toiminta
   1.   Verotuksen ja tulliliiton pääosaston pääjohtaja nimittää ryhmän puheenjohtajan.
   2.   Ryhmä voi komission yksikköjen suostumuksella perustaa alaryhmiä tarkastelemaan tiettyjä kysymyksiä ryhmän määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi kutsua ryhmän ulkopuolelta asialistalla olevan alan erityisasiantuntijoita osallistumaan tilapäisesti ryhmän tai alaryhmän työskentelyyn. Lisäksi komission edustaja voi antaa tarkkailijan aseman yksityishenkilöille, organisaatioille, sellaisina kuin ne määritellään asiantuntijaryhmiä koskevien horisontaalisten sääntöjen 8 kohdan 3 alakohdassa, EU:n erillisvirastoille ja liittymisneuvotteluja käyville maille. Erityisesti liittymisneuvotteluja käyvien maiden ja OECD:n sihteeristöjen edustajia voidaan pyytää osallistumaan tarkkailijoina.
   4.   Asiantuntijaryhmien jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan päätöksen 2001/844/EY, EHTY, Euratom liitteessä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   5.   Ryhmän ja sen alaryhmien kokoukset pidetään tavallisesti komission tiloissa. Komissio huolehtii foorumin sihteeripalveluista. Ryhmän ja sen alaryhmien kokouksissa voi olla läsnä myös muita komission virkamiehiä, joita asia koskee.
   6.   Ryhmä vahvistaa työjärjestyksensä asiantuntijaryhmien työjärjestysmallin perusteella.
   7.   Komissio julkaisee asiaankuuluvia tietoja ryhmän toiminnasta joko rekisterissä tai asiaa koskevalla verkkosivustolla.
   6 artikla
   Kokouskulut
   1.   Ryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa ryhmän toimintaan osallistuvien matkakulut ja tarvittaessa oleskelukulut komissiossa voimassa olevien määräysten mukaisesti.
   3.   Mainitut kulut korvataan vuosittaisessa määrärahojen kohdentamista koskevassa menettelyssä myönnettyjen käytettävissä olevien määrärahojen rajoissa.
   7 artikla
   Kumoaminen
   Kumotaan päätös 2007/75/EY.
   8 artikla
   Soveltaminen
   Tätä päätöstä sovelletaan 31 päivään maaliskuuta 2015.

      Tehty Brysselissä 25 päivänä tammikuuta 2011.

            Komission puolesta

         Algirdas ŠEMETA

            Komission jäsen

      (1)  EUVL L 32, 6.2.2007, s. 189.

      (2)  EYVL L 317, 3.12.2001, s. 1.

      (3)  EYVL L 8, 12.1.2001, s. 1.


Avis juridique important

|

32000D0349

2000/349/EY: Komission päätös, tehty 23 päivänä toukokuuta 2000, Kiinan kansantasavallasta peräisin olevien CD-levykoteloiden tuontia koskevan polkumyyntimenettelyn päättämisestä ja käyttöön otettujen väliaikaisten tullien vakuutena olevien määrien vapauttamisesta (tiedoksiannettu numerolla K(2000) 1366)

Virallinen lehti nro L 122 , 24/05/2000 s. 0046 - 0047

Komission päätös,tehty 23 päivänä toukokuuta 2000,Kiinan kansantasavallasta peräisin olevien CD-levykoteloiden tuontia koskevan polkumyyntimenettelyn päättämisestä ja käyttöön otettujen väliaikaisten tullien vakuutena olevien määrien vapauttamisesta(tiedoksiannettu numerolla K(2000) 1366)(2000/349/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisöjen jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2) ja erityisesti sen 9 kohdan,on kuullut neuvoa-antavaa komiteaa,sekä katsoo seuraavaa:A MENETTELY1 Menettelyn aloittaminen ja väliaikaiset toimenpiteet(1) Menettely aloitettiin 5 päivänä maaliskuuta 1999(3) valituksen perusteella, jonka oli tehnyt European Plastic Converters, jäljempänä "EuPC", edustaen yhteisön tuottajia, joiden tuotanto muodostaa pääosan CD-levykoteloiden tuotannosta yhteisössä, asetuksen (EY) N:o 384/96, jäljempänä "perusasetus" 4 artiklan 1 kohdan ja 5 artiklan 4 kohdan mukaisesti.(2) Väliaikaiset polkumyyntitoimenpiteet otettiin menettelyssä käyttöön 4 päivänä joulukuuta 1999 asetuksella (EY) N:o 2563/1999(4), jäljempänä "väliaikaista tullia koskeva asetus".2 Myöhempi menettely(3) Väliaikaisten toimenpiteiden käyttöönoton jälkeen eräät tarkasteltavana olevan tuotteen vientiä harjoittavat tuottajat, tuojat ja yhteisön käyttäjät esittivät huomautuksia kirjallisesti. Mahdollisuus tulla kuulluiksi myönnettiin niille osapuolille, jotka olivat sitä pyytäneet.B VALITUKSEN PERUUTTAMINEN, MENETTELYN PÄÄTTÄMINEN JA KÄYTTÖÖN OTETTUJEN VÄLIAIKAISTEN TULLIEN VAKUUTENA OLEVIEN MÄÄRIEN VAPAUTTAMINEN(4) EuPC peruutti valituksensa virallisesti 7 päivänä huhtikuuta 2000 päivätyllä komissiolle osoitetulla kirjeellä.(5) Perusasetuksen 9 artiklan 1 kohdassa säädetään, että jos valituksen tekijä peruuttaa valituksensa, menettely on päätettävä, paitsi jos päättäminen ei ole yhteisön edun mukaisia.(6) Komissio katsoi, että asianomainen menettely olisi päätettävä, koska tutkimuksessa ei ollut ilmennyt seikkoja, joiden perusteella päättämistä ei voitaisi pitää yhteisön edun mukaisena. Asianomaisille osapuolille ilmoitettiin asiasta ja niille myönnettiin mahdollisuus esittää huomautuksensa. Komissio ei vastaanottanut yhtään huomautusta siitä, että menettelyjen päättäminen ei olisi yhteisen edun mukaista.(7) Komissio päättelee tämän vuoksi, että Kiinan kansantasavallasta peräisin olevien CD- levykoteloiden yhteisöön suuntautuvaa tuontia koskeva polkumyyntimenettely olisi päätettävä ottamatta käyttöön polkumyyntitoimenpiteitä.(8) Tarkasteltavaan tuotteeseen sovellettavaa väliaikaista tullia koskevan asetuksen perusteella väliaikaisesti vakuutena olevat tullit olisi vapautettava,ON PÄÄTTÄNYT SEURAAVAA:1 artiklaPäätetään Kiinan kansantasavallasta peräisin olevien, tällä hetkellä CN-koodiin ex 3923 10 00 (TARIC-koodi 3923 10 00 10) luokiteltavien muovisten CD-levykoteloiden, DVD-levyjen ja muiden vastaavien tuotteiden kotelot mukaan lukien, tuontia koskeva polkumyyntimenettely.2 artiklaVapautetaan edellä 1 artiklassa määriteltyjen Kiinan kansantasavallasta peräisin olevien CD-levykoteloiden tuonnissa asetuksen (EY) N:o 2563/1999 perusteella väliaikaisesti vakuutena olevat määrät.Tehty Brysselissä 23 päivänä toukokuuta 2000.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 128, 30.4.1998, s. 18.(3) EYVL C 63, 5.3.1999, s. 5.(4) EYVL L 310, 4.12.1999, s. 17.


Avis juridique important

|

32003B0417

2003/417/EY: Euroopan parlamentin päätös, 8. huhtikuuta 2003 vastuuvapaudesta Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuonna 2001

Virallinen lehti nro L 148 , 16/06/2003 s. 0082 - 0082 Virallinen lehti nro 064 E , 12/03/2004 s. 0251 - 0251

Euroopan parlamentin päätös,8. huhtikuuta 2003vastuuvapaudesta Euroopan ammatillisen koulutuksen kehittämiskeskuksen hallintoneuvostolle talousarvion toteuttamisesta varainhoitovuonna 2001(2003/417/EY)EUROOPAN PARLAMENTTI, jokaottaa huomioon tilintarkastustuomioistuimen kertomuksen Euroopan ammatillisen koulutuksen kehittämiskeskuksen tilinpäätöksestä varainhoitovuodelta 2001 sekä keskuksen vastaukset(1) (C5-0601/2002),ottaa huomioon 7. maaliskuuta 2003 annetun neuvoston suosituksen (C5-0088/2003),ottaa huomioon EY:n perustamissopimuksen ja erityisesti sen 276 artiklan,ottaa huomioon neuvoston asetuksen (ETY) N:o 337/75(2), sellaisena kuin se on muutettuna neuvoston asetuksella (ETY) N:o 1946/93(3), 12 artiklan ja ottaa huomioon 25. kesäkuuta 2002 annetun varainhoitoasetuksen(4) 185 artiklan,ottaa huomioon työjärjestyksen 93 a artiklan ja liitteen V,ottaa huomioon talousarvion valvontavaliokunnan mietinnön sekä työllisyys- ja sosiaalivaliokunnan lausunnon (A5-0079/2003),1. myöntää vastuuvapauden Euroopan ammatillisen koulutuksen kehittämiskeskuksen hallintoneuvostolle sen talousarvion toteuttamisesta varainhoitovuonna 2001;2. sisällyttää huomautuksensa oheiseen päätöslauselmaan;3. kehottaa puhemiestä välittämään tämän päätöksen ja siihen liittyvät huomautukset sisältävän päätöslauselman Euroopan ammatillisen koulutuksen kehittämiskeskuksen hallintoneuvostolle, neuvostolle, komissiolle, yhteisöjen tuomioistuimelle ja tilintarkastustuomioistuimelle sekä julkaisemaan ne Euroopan unionin virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 326, 27.12.2002, s. 42.(2) EYVL L 39, 13.2.1975, s. 1.(3) EYVL L 181, 23.7.1993, s. 11.(4) EYVL L 248, 16.9.2002, s. 1.


title: Neuvoston päätös (YUTP) 2015/1782, annettu 5 päivänä lokakuuta 2015, uusista Liberiaa koskevista rajoittavista toimenpiteistä annetun yhteisen kannan 2004/487/YUTP kumoamisesta ja Liberiaa koskevista rajoittavista toimenpiteistä hyväksytyn yhteisen kannan 2008/109/YUTP muuttamisesta

text:
               6.10.2015

               FI

               Euroopan unionin virallinen lehti

               L 259/25

         NEUVOSTON PÄÄTÖS (YUTP) 2015/1782,
   annettu 5 päivänä lokakuuta 2015,
   uusista Liberiaa koskevista rajoittavista toimenpiteistä annetun yhteisen kannan 2004/487/YUTP kumoamisesta ja Liberiaa koskevista rajoittavista toimenpiteistä hyväksytyn yhteisen kannan 2008/109/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 29 päivänä huhtikuuta 2004 yhteisen kannan 2004/487/YUTP (1), jolla säädettiin tietyistä taloudellisista toimenpiteistä.

               (2)

               Neuvosto hyväksyi 12 päivänä helmikuuta 2008 yhteisen kannan 2008/109/YUTP (2), jolla säädettiin matkustamista koskevista rajoittavista toimenpiteistä ja asevientikiellosta.

               (3)

               Yhdistyneiden kansakuntien turvallisuusneuvosto hyväksyi 9 päivänä joulukuuta 2014 Liberiaa koskevan YK:n turvallisuusneuvoston päätöslauselman 2188 (2014), jolla jatkettiin matkustamista koskevia rajoittavia toimenpiteitä ja asevientikieltoa yhdeksällä kuukaudella.

               (4)

               Yhdistyneiden kansakuntien turvallisuusneuvosto hyväksyi 2 päivänä syyskuuta 2015 Liberiaa koskevan YK:n turvallisuusneuvoston päätöslauselman 2237 (2015), jolla lakkautettiin päätöslauselman 1521 (2003) 4 kohdassa ja päätöslauselman 1532 (2004) 1 kohdassa vahvistetut matkustamista koskevat rajoittavat toimenpiteet ja uudistettiin 2 päivään kesäkuuta 2016 asti asevientikielto, joka koskee kaikkia Liberian alueella toimivia valtiosta riippumattomia yhteisöjä ja henkilöitä.

               (5)

               Näin ollen yhteinen kanta 2008/109/YUTP olisi muutettava ja yhteinen kanta 2004/487/YUTP kumottava.

               (6)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   Kumotaan yhteisen kannan 2008/109/YUTP 3 artikla.
   2 artikla
   Numeroidaan yhteisen kannan 2008/109/YUTP 4 artikla uudelleen 3 artiklaksi.
   Numeroidaan yhteisen kannan 2008/109/YUTP 5 artikla uudelleen 4 artiklaksi.
   3 artikla
   Kumotaan yhteinen kanta 2004/487/YUTP.
   4 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 5 päivänä lokakuuta 2015.

            Neuvoston puolesta

            Puheenjohtaja

         N. SCHMIT

      (1)  Neuvoston yhteinen kanta 2004/487/YUTP, annettu 29 päivänä huhtikuuta 2004, uusista Liberiaa koskevista rajoittavista toimenpiteistä (EUVL L 162, 30.4.2004, s. 116).

      (2)  Neuvoston yhteinen kanta 2008/109/YUTP, hyväksytty 12 päivänä helmikuuta 2008, Liberiaa koskevista rajoittavista toimenpiteistä (EUVL L 38, 13.2.2008, s. 26).


Avis juridique important

|

32000D0451

Neuvoston päätös, tehty 10 päivänä heinäkuuta 2000, alueiden komitean brittivarajäsenten nimeämisestä

Virallinen lehti nro L 181 , 20/07/2000 s. 0076 - 0076

Neuvoston päätös,tehty 10 päivänä heinäkuuta 2000,alueiden komitean brittivarajäsenten nimeämisestä(2000/451/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä tehdyn neuvoston päätöksen 98/110/EY(1),sekä katsoo, että alueiden komiteassa on vapautunut kaksi varajäsenen paikkaa brittijäsenten John Evansin ja Eurig Wynin erottua, mikä on annettu neuvostolle tiedoksi 23 päivänä kesäkuuta 2000,ottaa huomioon Yhdistyneen kuningaskunnan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Jonathan Huish ja Margaret Jones alueiden komitean varajäseniksi jäseneksi John Evansin ja Eurig Wynin tilalle näiden jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 10 päivänä heinäkuuta 2000.Neuvoston puolestaPuheenjohtajaH. Védrine(1) EYVL L 28, 4.2.1998, s. 19.